У Вікіпедыі ёсць артыкулы пра іншых асоб з прозвішчам Дубінскі.
**Давід Ісаак Дубінскі** (ідыш: דאוויד דובינסקי, пры нараджэнні - *Давід Ісаак Дабнеўскі*; 22 лютага 1892, Брэст — 17 верасня 1982, Нью-Ёрк) — амерыканскі прафсаюзны дзеяч яўрэйскага паходжання, народжаны на тэрыторыі сучаснай Беларусі. З’яўляўся старшынёй Міжнароднага жаночага прафсаюза работнікаў швейнай прамысловасці з 1932 па 1966 год.

Біяграфія
---------

Давід Дабнеўскі нарадзіўся ў Брэсце, і быў самым малодшым дзіцем у сям'і з пяці хлопчыкаў і трох дзяўчынак. Яго сям'я пераехала ў Лодзь, калі яму споўнілася тры гады. З ранніх гадоў працаваў у пякарні бацькі.

У час першай рускай рэвалюцыі зрадніўся з Бундам і ўступіў у яго прафсаюз пекараў, у 1906 годзе Дубінскі стаў памочнікам сакратара прафсаюза.. У 15 гадоў ён стаў старшынёй мясцовай ячэйкі прафсаюза. У далейшым быў арыштаваны ахранкай і прыгавораны да катаржных работ у Чалябінску, аднак пры этапаванні збег з-пад варты і пасля бег у Нью-Ёрк у 1911 годзе.

У ЗША Дубінскі пачаў працаваць швачкам і працягнуў прафсаюзную дзейнасць, уступіўшы ў Міжнародны жаночы прафсаюз работнікаў швейнай прамысловасці. У 1922 годзе ён стаў членам генеральнага выканаўчага савета прафсаюза, а ў 1929 годзе - генеральным сакратаром-скарбнікам. У 1932 годзе Дубінскі стаў старшынёй прафсаюза, захаваўшы за сабой пасаду скарбніка. Ён займаў пасаду старшыні да 1966 года, а пасаду скарбніка - да 1959 года.

Спадчына
--------

Давід Ісаак Дубінскі аказаў моцны ўплыў на пашырэнне правоў працоўных не толькі ў швейнай прамысловасці. Сярод дасягненняў жаночага прафсаюза пад кіраўніцтвам Дубінскага было першае пагадненне аб 35-гадзінным рабочым тыдні, пагадненне аб аплаце работадаўцам водпускаў наёмных рабочых, а таксама ініцыятывы ў галіне аховы працы.

Зноскі
------

1. 1 2  David Dubinsky // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. ↑  Robert D. Parmet, *The Master of Seventh Avenue: David Dubinsky and the American Labor Movement.* New York: New York University Press, 2005; pg. 4.
3. ↑  Parmet, *The Master of Seventh Avenue,* pp. 5-6.
4. ↑  Parmet, *The Master of Seventh Avenue,* pg. 7.
5. ↑  David Dubinsky, 90, dies; led garment union **(нявызн.)**, *The New York Times* (18 верасня 1982).
6. ↑  *Tyler, Gus*. David Dubinsky: a life with social significance **(нявызн.)**. *Bureau of Labor Statistics*. Праверана 11 April 2022.
7. ↑  ILGWU web site - President Biographies David Dubinsky **(нявызн.)**. *Cornell University ILR School*. Праверана 11 April 2022.
8. ↑  *Andrew, Ruppenstein*. David Dubinsky Historical Marker **(нявызн.)**. *The Historical Marker Database* (26 лютага 2020). Праверана 11 April 2022.
9. ↑  David Dubinsky, Prominent Jewish Labor Leader Announces Retirement **(нявызн.)**, *Jewish Telegraphic Agency* (18 сакавіка 1966).

|  |  |
| --- | --- |
| ⚙️   Слоўнікі і энцыклапедыі | American National Biography · Britannica (онлайн) |
| Генеалогія і некрапалістыка | Find a Grave · Geni.com |
| 

| Нарматыўны кантроль |
| --- |
| CiNii: DA05939503 · GND: 130876852 · ISNI: 0000 0001 1035 0512 · LCCN: nr89015948 · NTA: 121679578 · NUKAT: n2003063413 · SUDOC: 07597262X · VIAF: 1128613 |

 |